Daniel Kehlmann

Daniel Kehlmann (sündinud 13. jaanuaril 1975 Münchenis) on Austria ja Saksa kirjanik. Elab praegu New Yorgis ja Berliinis. Daniel Kehlmanni 2005. aastal ilmunud romaani "Maailma mõõtmine" loetakse üheks tähelepanuväärsemaks saavutuseks Saksamaa sõjajärgses kirjanduses.[viide?] Daniel Kehlmann sündis Münchenis. Tema isa oli Austria tele-, filmi- ja teatrilavastaja Michael Kehlmann (1927–2005), ema oli näitleja Dagmar Mettler. Tema vanaisa oli juudi juurtega Austria ekspressionistlik kirjanik Eduard Kehlmann (1888–1955). Aastal 1981 kolis pere isa sünnilinna Viini. Daniel Kehlmann lõpetas 1993. aastal Viinis asuva jesuiitide kooli Kalksburgi Kolledži ning õppis seejärel Viini Ülikoolis filosoofiat ja germanistikat. Loometöö kõrvalt tegutseb Daniel Kehlmann germanistika valdkonnas. Ta on töötanud külalislektorina mitmes ülikoolis: 2001. aastal Mainzi Johannes Gutenbergi Ülikoolis, õppeaastal 2005/2006 Wiesbadenis Reini-Maini Rakenduskõrgkoolis ja 2006/2007 Göttingeni Ülikoolis, 2010. aastal Tübingeni ülikoolis ja Kölni ülikoolis. 2014. aasta suvesemestril pidas Kehlmann loenguid Frankfurdis Johann Wolfgang Goethe Ülikoolis. Alates 2012. aastast on ta New Yorgi Ülikooli germanistika osakonna külalisprofessor. 2016. aastal oli ta New Yorgi Ülikooli Eberhard Berent Goethe õppetooli hoidja. Daniel Kehlmann on Mainzi Teaduste ja Kirjanduse Akadeemia, Hamburgi Vabade Kunstide Akadeemia ning alates 2008. aastast Saksa Keele ja Kirjanduse Akadeemia liige. Aastatel 2016–2017 töötas ta ka New Yorgi Rahvaraamatukogu Cullmani kirjanike ja teadlaste keskuses. Esimese romaani avaldas Daniel Kehlmann 22-aastaselt 1997. aastal. See kandis pealkirja "Beerholms Vorstellung". Rahvusvaheliselt tuntuks sai tema viies romaan, 2003. aastal ilmunud "Ich und Kaminski" (eesti keeles "Mina ja Kaminski"). 2005. aastal ilmunud romaani "Die Vermessung der Welt" (eesti keeles "Maailma mõõtmine") loetakse üheks tähelepanuväärsemaks saavutuseks Saksamaa sõjajärgsel kirjandusmaastikul. Raamatut on ainuüksi saksakeelses kultuuriruumis müüdud enam kui 2,3 miljonit eksemplari. Seda on tõlgitud 40 keelde (sealhulgas eesti keelde). Pärast Patrick Süskindi "Parfüümi" (1985) oli "Maailma mõõtmine" mõnda aega enimmüüdud saksakeelne romaan. "Maailma mõõtmine" on maagilise realismi valdkonda kuuluv fiktiivne topeltbiograafia, milles autor kirjeldab sügavamõttelise huumoriga kahe 18. sajandi lõpul ja 19. sajandi esimesel poolel tegutsenud saksa teadlase Alexander von Humboldti ja Carl Friedrich Gaussi elu. 1997 – "Beerholms Vorstellung". Romaan. Viin: Deuticke, ISBN 3-216-30290-3 1998 – "Unter der Sonne". Jutustused. Viin: Deuticke, ISBN 3-216-30363-2 1999 – "Mahlers Zeit". Romaan. Frankfurt: Suhrkamp, ISBN 3-518-41078-4 2001 – "Der fernste Ort". Novellid. Frankfurt: Suhrkamp, ISBN 3-518-41265-5 2003 – "Ich und Kaminski". Romaan. Frankfurt: Suhrkamp, ISBN 3-518-41395-3 2005 – "Die Vermessung der Welt". Romaan. Reinbek bei Hamburg: Rowohlt, ISBN 3-498-03528-2 2008 – "Requiem für einen Hund". Vestlus. Koos Sebastian Kleinsmidtiga. Berlin: Matthes & Seitz, ISBN 978-3-88221-735-3 2009 – "Leo Richters Porträt". Lühijutud. Reinbek bei Hamburg: Rowohlt, ISBN 978-3-499-25302-7 2009 – "Ruhm: Ein Roman in neun Geschichten". Reinbek bei Hamburg: Rowohlt, ISBN 978-3-498-03543-3 2010 – "Lob: Über Literatur". Artiklikogu. Reinbek bei Hamburg: Rowohlt, ISBN 978-3-498-03548-8 2013 – "F.". Reinbek bei Hamburg: Rowohlt, ISBN 978-3-498-03544-0 2016 – "Du hättest gehen sollen". Jutustus. Reinbek bei Hamburg: Rowohlt,ISBN 978-3-498-03573-0 2017 – "Tyll". Romaan. Reinbek bei Hamburg: Rowohlt, ISBN 978-3-498-03567-9 2008 – "Maailma mõõtmine". Tõlkinud Kristel Kaljund. Kirjastus Atlex, ISBN 978-9949441358 2009 – "Kuulsus". Tõlkinud Kristel Kaljund. Kirjastus Atlex, ISBN 978-9949441679 2010 – "Mina ja Kaminski". Tõlkinud Kristel Kaljund. Kirjastus Atlex, ISBN 978-9949441839 2019 – "Tyll". Tõlkinud Piret Pääsuke. Kirjastus Hea lugu, ISBN 978-9949634941 1998 Kulturkreis der deutschen Wirtschafti preemia 2000 Berliini kirjandusliku kollokviumi stipendium 2005 Candide auhind 2006 Konrad Adenaueri Fondi kirjandusauhind 2006 Heimito von Dodereri kirjandusauhind 2006 Kleisti auhind ("Ich und Kaminski") 2007 Die Welti kirjandusauhind ("Die Vermessung der Welt") 2007 Saksa Raamatuauhinna nominent ("Die Vermessung der Welt") 2007 Grand Prix du Livre des dirigeants 2008 Per Olov Enquisti auhind 2008 Thomas Manni auhind 2012 Nestroy teatriauhind 2013 Sakra Raamatuauhinna nominent ("F.") 2018 Frank Schirrmacheri auhind 2018 Bad Homburgi linna Friedrich Hölderlini auhind 2019 Schubarti kirjandusauhind ("Tyll") 2019 Anton Wildgansi auhind Kehlmannil on poeg (sündinud 2009). WELT-Literaturpreis geht an Daniel Kehlmann. 5. oktoober 2007. welt.de (saksa keeles) "Daniel Kehlmanni elulugu. Daniel Kehlmanni veebisait". Originaali arhiivikoopia seisuga 8. jaanuar 2020. Vaadatud 6. veebruaril 2020. Daniel Kehlmann. New Yorgi ülikooli veebisait. EBERHARD BERENT GOETHE CHAIR. as.nyu.edu Maailma mõõtmine. rahvaraamat.ee Preisträger. doderer-literaturpreis.de Daniel Kehlmann. amazon.com Koduleht. kehlmann.com